לורן פלד

לורן פלד (נולד ב-18 במאי 1989) הוא זמר-יוצר ומפיק מוזיקלי ישראלי.

ביוגרפיה

פלד נולד בניו יורק וזמן קצר לאחר מכן, חזרה משפחתו להתגורר בישראל. פלד החל לכתוב ולהלחין שירים בגיל 13 אחרי שלמד לנגן בגיטרה. את שירותו הצבאי עשה בלהקת חיל החינוך כזמר ומפיק מוזיקלי. לאחר שירותו הצבאי, החל להלחין מוזיקה לפרסומות.

בשנת 2010 עבר לניו יורק ובמקביל החל לכתוב שירים לאמנים שונים בישראל.

בין השירים שהלחין לאמנים: "היא לא את", "פרחים במדבר" (אייל גולן), "הראשונה", "אם זאת מלחמה" (משה פרץ), "חבר של פעם" (ריטה), "הולך על מים" (מוקי), "חיה בתוכי" (שלומי שבת), "נושמת" (מאיה בוסקילה) ועוד.

בשנת 2018 חזר לישראל, הוחתם בחברת התקליטים הליקון.

סינגל הבכורה מאלבומו הראשון ״42 יום״ זכה להצלחה ונכנס לרשימת השירים המושמעים ביותר ברדיו לשנת 2018, כמו גם הסינגל השני שהוציא, "טיבט", שהגיע למקום השלישי במצעד השבועי של מדיה פורסט.

לאחר מכן, הוציא לאור פלד את הסינגלים "ללכת ממך", "תחלום תחלום" ו"לזאת שחמקה".

כל השירים נכתבו על ידי נעם חורב והולחנו והופקו על ידי פלד.

בדצמבר 2019 הוציא לאור פלד את המיני-אלבום "42 יום", הכולל את כל הסינגלים שהוציא עד היום, כולל גרסת לייב מיוחדת לשיר "42 יום".

בינואר 2020 השיק פלד סיבוב הופעות ארצי חדש הכולל את כל יצירותיו, ככותב, מלחין וכמבצע.

באפריל 2020 פלד הוציא את השיר הראשון מתוך האלבום הבא שלו שנקרא "הסוף המושלם" שנכתב בתקופת הקורונה.

ביוני 2020 פלד הוציא שיר נוסף בשם "וואו" שכתב נעם חורב.

ב-3 באוגוסט 2023 יצא הסינגל "סוסי פרא".

פלד נשוי למאיה שואף ומתגורר במושב מגשימים.

ישראלים ילידי ארצות הברית
מגשימים: אישים
זמרים-יוצרים ישראלים
מפיקים מוזיקליים ישראלים
חברי להקת חיל החינוך
ישראלים שנולדו ב-1989